Чарговы раз нагода напісаць пра супастаўленне беларускай літаратуры з замежнымі ў мяне з’явілася ў сувязі з абмеркаваннем адной доктарскай дысертацыі. Тэмай гэтай працы – “Беларуская проза ХХ стагоддзя ў еўрапейскім літаратурным кантэксце: экзістэнцыялізацыя духоўнага свету героя” [20], што важна, бо экзістэнцыялізм у нас, як ні дзіўна, у спецыяльных працах яшчэ вельмі мала даследаваны.